《山中送陈生归海上》
宋代·王称

洞口花飞春欲阑，玉缸携酒送君还。三年厌见天涯月，千里归寻海上山。

壮志功名看发变，浮云世事与心閒。要知别后相思意，万壑松涛懒闭关。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。